विधानसभा चुनाव में अपने पसंदीदा नेता के लिए टिकट की मांग कर रहा था
Former CM Siddaramaiah Slaps Supporter Who Came to Meet Him at His Residence in Bangalore कर्नाटक के पूर्व सीएम सिद्धारमैया ने आज बेंगलुरु में अपने आवास पर उनसे मिलने आए एक समर्थक को थप्पड़ मार दिया। वह भीड़ के बीच में सिद्धारमैया से मिलने आया था।
शुक्रवार को कर्नाटक के पूर्व मुख्यमंत्री सिद्धारमैया का एक वीडिया सामने आया है जिसमें वे एक कार्यकर्ता को थप्पड़ मारते हुए दिख रहे हैं। रिपोर्ट्स के मुताबिक, कार्यकर्ता और उसके साथी हरिहर से कांग्रेस के विधायक रामप्पा के लिए टिकट की मांग कर रहे थे।
वीडियो में दिखाई दे रहा है कि पूर्व सीएम सिद्धरामैया शुक्रवार सुबह अपने घर के बाहर समर्थकों से घिरे हुए थे। इस दौरान शख्स भीड़ में खड़ा कांग्रेस कार्यकर्ता अपने पसंदीदा नेता के टिकट की मांग करने लगा। इस पर सिद्धरामैया ने कार्यकर्ता से कुछ कहा और फिर थप्पड़ मार दिया। इसके बाद वे अपनी कार में बैठकर निकल गए।
पहले भी समर्थक को थप्पड़ मार चुके हैं सिद्धारमैया
ऐसा पहली बार नहीं हुआ है जब सिद्धारमैया ने समर्थक को थप्पड़ मारा हो। 2019 में भी उन्होंने मैसूर एयरपोर्ट पर एक कार्यकर्ता को थप्पड़ मारा था। जब वे मीडिया को संबोधित कर रहे थे उसी समय वह सिद्धारमैया की किसी से फोन पर बात करवाना चाह रहा था। इस पर उन्हें गुस्सा आ गया था।
वहीं, मैसूर में स्थानीय लोगों के साथ बातचीत के दौरान वे आपा बैठे थे। जब एक महिला ने विधायक के रूप में उनके बेटे के काम के बारे में पूछा तो उससे मारपीट कर दी थी।
इन नेताओं की मारपीट भी चर्चा में रह चुकी
इसी साल होने हैं कर्नाटक चुनाव
बता दें कि इसी साल मई से पहले कर्नाटक में चुनाव होने की संभावना है। सभी राजनैतिक पार्टियां अपने अपने स्तर से तैयारियां कर रही हैं। चुनाव के लिए कांग्रेस अगले कुछ दिनों में विधानसभा चुनाव के लिए उम्मीदवारों की लिस्ट जारी करने वाली है। पहले यह लिस्ट 22 मार्च को जारी होने वाली थी लेकिन किसी वजह इसकी तारीख को आगे बड़ा दिया गया।
